**ANEXA 2 - Distribuirea sumelor disponibile în cadrul AXEI PRIORITARE 4 A POR 2014-2020 DUPĂ ANUL 2019**

Bugetul regional disponibil pentru repartizarea fondurilor, începând cu anul 2020, se va constitui din alocările pentru care nu au fost semnate contracte de finanțare cu AM POR, la nivelul fiecărui municipiu reședință de județ, precum și/sau din alte sume, reprezentând: rezerva de performanță aferentă axei prioritare 4, economii rezultate din procedura de achiziție publică, valoarea contractelor reziliate.

Distribuirea sumelor disponibile către municipiile reședință de județ se va realiza în baza unui **indice de performanță (IPf)** calculat pentru fiecare municipiu reședință de județ care reflectă capacitatea de absorbţie a acestuia în implementarea proiectelor finanțate din axa prioritară 4 *Sprijinirea dezvoltării urbane durabile* a POR 2014-2020.

Pentru stabilirea acestui indice se va utiliza următorul mod de calcul:

**IPfi = VCF/A x 10% + VLL/A x 20% + VCA/A x 30% + VChC/A x 40%**

în care:

A = Alocarea inițială, orientativă, pentru municipiul reședință de județ;

VCF = Valoare contracte de finanțare semnate;

VLL = Valoare licitații lansate prin procedură SEAP;

VCA = Valoare contracte de lucrări/ servicii atribuite prin procedura de achiziții publice;

VChC = Valoarea cheltuielilor eligibile din sistemul contabil al Autorității de Certificare, certificată de această autoritate.

La nivel regional, se va cacula un indice de performanță, însumând indicii municipiilor reședință de județ.

IPfreg = ∑ Ipfi

**IPf = IPfi/ IPfreg**

Astfel, având în vedere performanța în absorbția fondurilor în perioada 2016-2019, începând cu anul 2020 fiecare municipiu reședință de județ va avea la dispoziție o sumă egală cu valoarea rezultată din aplicarea indicelui de performață la bugetul regional disponibil pentru repartizare:

**Suma repartizată municipiu reședință de județ = Buget regional disponibil x IPf**